நோசின் அஞ்சூம்

நோசின் அஞ்சூம் (Noshin Anjum) என்பவர் வங்காள தேச நாட்டைச் சேர்ந்த ஒரு சதுரங்க வீராங்கனையாவார். 2004 ஆம் ஆண்டில் இவர் பிறந்தார். 2019 ஆம் ஆண்டில் பிடே அமைப்பு வழங்கும் பெண் பிடே மாசுட்டர் பட்டத்தைப் பெற்றுள்ளார். 2022 ஆம் ஆண்டின் வங்காளதேச நாட்டின் மகளிர் சதுரங்க வாகையாளர் பட்டத்தை வென்றுள்ளார்.

சதுரங்க வாழ்க்கை
2019-ஆம் ஆண்டில் நோசின் அஞ்சூம் 20 வயதுக்குட்பட்ட பெண்கள் பிரிவில் வங்காளதேச இளையோர் சதுரங்க வாகையாளர் போட்டியை வென்றார்.WALTON 39th National Junior (U-20) Chess Championship-2019, Girls 2022-ஆம் ஆண்டில் இவர் வங்காளதேச நாட்டின் மகளிர் சதுரங்க வாகையாளர் போட்டியை வென்றார். Bangamata Sheikh Fazilatunnesa Mujib 41st National Women's Chess Championship -20222023-ஆம் ஆண்டில்  ஆசிய மண்டல சதுரங்கப் போட்டியில் 2 ஆவது இடத்தைப் பிடித்தார்.Bangabandhu Asian Zone-3.2 Chess Championship-2023, Women's

2023-ஆம் ஆண்டில்  பாகுவில் நடைபெற்ற ஒற்றை வெளியேற்ற முறை போட்டியில் அமைந்த மகளிர் சதுரங்க உலகக் கோப்பை போட்டியில் நோசின் அஞ்சூம் பங்கேற்றார். முதல் சுற்றிலேயே இவர் போலந்து நாட்டின் பெண் கிராண்ட்மாசுட்டர் மோனிகா சோக்கோவிடம் தோல்வியடைந்தார்.

நோசின் அஞ்சூம் மகளிர் சதுரங்க ஒலிம்பியாடு போட்டிகளில் வங்காளதேச அணிக்காக விளையாடினார்.

2022-ஆம் ஆண்டு  சென்னையில் நடைபெற்ற 44ஆவது சதுரங்க ஒலிம்பியாடு (மகளிர்) சதுரங்கப் போட்டியில் இரண்டாவது பலகையில் விளையாடினார் (+7 வெற்றி, =1 சமநிலை, -4 தோல்வி)

2019 ஆம் ஆண்டில், இவருக்கு மகளிர் பிடே மாசுட்டர்  பட்டம் வழங்கப்பட்டது.

மேற்கோள்கள்

பகுப்பு:2004 பிறப்புகள்
பகுப்பு:வாழும் மக்கள்
பகுப்பு:வங்காளதேச சதுரங்க வீரர்கள்